KOMISIJOS SPRENDIMAS
2008 m. balandžio 14 d.
dėl laikinų apsaugos priemonių, susijusių su klasikiniu kiaulių maru Slovakijoje
(pranešta dokumentu Nr. C(2008) 1525)
(Tekstas svarbus EEE)
(2008/303/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 3 dalį,
kadangi:
(1)
Slovakijoje nustatytas klasikinio kiaulių maro protrūkis.
(2)
Prekiaujant gyvomis kiaulėmis ir tam tikrais kiaulienos produktais šis protrūkis gali kelti pavojų kitų valstybių narių bandoms.
(3)
Slovakija ėmėsi priemonių pagal Tarybos direktyvą 2001/89/EB dėl Bendrijos klasikinio kiaulių maro kontrolės priemonių (2).
(4)
Gyvūnų sveikatos sąlygos ir prekybos gyvomis kiaulėmis sertifikavimo reikalavimai yra nustatyti 1964 m. birželio 26 d. Tarybos direktyvoje 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (3).
(5)
Gyvūnų sveikatos sąlygos ir prekybos kuilių sperma sertifikavimo reikalavimai nustatyti 1990 m. birželio 26 d. Tarybos direktyvoje 90/429/EEB dėl gyvūnų sveikatos reikalavimų, taikomų Bendrijos vidaus prekybai naminių kuilių sperma ir jos importui (4).
(6)
Gyvūnų sveikatos sąlygos ir prekybos kiaulių kiaušialąstėmis ir embrionais sertifikavimo reikalavimai nustatyti 1995 m. lapkričio 9 d. Komisijos sprendime 95/483/EB, nustatančiame Bendrijos vidaus prekybos kiaulių kiaušialąstėmis ir embrionais sertifikato pavyzdį (5).
(7)
Bendradarbiaujant su suinteresuotąja valstybe nare, iki Maisto grandinės ir gyvūnų sveikatos nuolatinio komiteto posėdžio reikėtų imtis laikinų apsaugos priemonių.
(8)
Šį sprendimą persvarsto Maisto grandinės ir gyvūnų sveikatos nuolatinis komitetas,
PRIĖMĖ ŠĮ SPRENDIMĄ:
1 straipsnis
1. Slovakija, nepažeisdama Tarybos direktyvos 2001/89/EEB, ypač jos 9, 10 ir 11 straipsnių, užtikrina, kad:
a)
kiaulės nebūtų vežamos iš priede nurodytų teritorijų kiaulių ūkių ir į juos;
b)
vežti kiaules skersti iš kitų, priede nenurodytų teritorijų ūkių į minėtų teritorijų skerdyklas ir vežti kiaules per minėtas teritorijas leidžiama tik pagrindiniais keliais arba geležinkeliais ir vadovaujantis kompetentingų institucijų pateiktomis išsamiomis instrukcijomis, siekiant išvengti tiesioginio arba netiesioginio tokių kiaulių kontakto su kitomis kiaulėmis.
2. Nukrypdamos nuo 1 dalies a punkto, kompetentingos institucijos gali leisti nedelsiant skerstinas kiaules vežti tiesiogiai į priede nurodytoje teritorijoje esančias skerdyklas arba išskirtiniais atvejais į specialiai paskirtas skerdyklas už šios Slovakijos teritorijos ribų.
2 straipsnis
1. Slovakija užtikrina, kad kiaulės (išskyrus nedelsiant skerstinas kiaules, siunčiamas tiesiogiai į skerdyklą) nebūtų vežamos į kitas valstybes nares ir trečiąsias šalis, nebent kiaulės:
a)
buvo laikomos priede nenurodytų teritorijų ūkiuose ir
b)
iki pakrovimo buvo laikomos kilmės ūkyje ne trumpiau kaip 30 dienų arba nuo atsivedimo, jei jų amžius yra mažesnis kaip 30 dienų, ir
c)
buvo laikomos ūkyje, kuris 30 dienų iki pat šių kiaulių pakrovimo nebuvo papildytas gyvomis kiaulėmis.
2. Slovakijos kompetentinga veterinarijos tarnyba užtikrina, kad apie kiaulių vežimą į kitas valstybes nares būtų pranešta paskirties valstybės narės centrinei ir vietos veterinarijos tarnyboms ir kitoms tranzito valstybėms narėms likus mažiausiai trims dienoms iki išvežimo.
3 straipsnis
1. Slovakija užtikrina, kad į kitas valstybes nares ir trečiąsias šalis nebūtų siunčiamos kuilių spermos siuntos, nebent tai būtų šernų sperma, laikoma Tarybos direktyvos 90/429/EEB 3 straipsnio a dalyje minimuose surinkimo centruose, esančiuose už priede nurodytos teritorijos ribų.
2. Slovakija užtikrina, kad į kitas valstybes nares ir trečiąsias šalis nebūtų siunčiamos kiaulių kiaušialąsčių ir embrionų siuntos, nebent tai būtų kiaulių, laikomų už priede nurodytos teritorijos ribų esančiuose ūkiuose, kiaušialąstės bei embrionai.
4 straipsnis
Slovakija užtikrina, kad:
a)
Tarybos direktyvoje 64/432/EEB nurodytas sveikatos sertifikatas, vežamas kartu su kiaulėmis, siunčiamomis iš Slovakijos, turėtų būti pildomas taip:
„Gyvuliai, atitinkantys 2008 m. balandžio 14 d. Komisijos sprendimo 2008/303/EB dėl laikinų apsaugos priemonių, susijusių su klasikiniu kiaulių maru Slovakijoje, reikalavimus“
b)
Tarybos direktyvoje 90/429/EEB nurodytas sveikatos sertifikatas, vežamas kartu su šernų sperma, siunčiama iš Slovakijos, turėtų būti pildomas taip:
„Sperma, atitinkanti 2008 m. balandžio 14 d. Komisijos sprendimo 2008/303/EB dėl laikinų apsaugos priemonių, susijusių su klasikiniu kiaulių maru Slovakijoje, reikalavimus“
c)
Komisijos sprendime 95/483/EB nurodytas veterinarijos sertifikatas, vežamas kartu su kiaulių kiaušialąstėmis ir embrionais, siunčiamais iš Slovakijos, turėtų būti pildomas taip:
„Kiaušialąstės ir (arba) embrionai (nereikalingą išbraukti), atitinkančios(-tys) 2008 m. balandžio 14 d. Komisijos sprendimo 2008/303/EB dėl laikinų priemonių, susijusių su klasikiniu kiaulių maru Slovakijoje, reikalavimus“.
5 straipsnis
Slovakija užtikrina, kad transporto priemonės, kuriomis buvo vežamos kiaulės arba kurios buvo kiaulių ūkiuose, po kiekvienos operacijos būtų išvalomos ir dezinfekuojamos, o vežėjas kompetentingai veterinarijos tarnybai pristatytų tokios dezinfekcijos įrodymą.
6 straipsnis
Valstybės narės iš dalies pakeičia prekybai taikomas priemones, kad jos atitiktų šį sprendimą, ir nedelsdamos tinkamai paskelbia patvirtintas priemones. Jos nedelsdamos apie tas priemones praneša Komisijai.
7 straipsnis
Šis sprendimas skirtas valstybėms narėms.
Priimta Briuselyje, 2008 m. balandžio 14 d.